रेलवे ने बिहार और यूपी के लिए किया इन होली स्पेशल ट्रेनों का ऐलान
इंडियन रेलवे ने यात्रियों की सुविधा के लिए होली पर्व के अवसर पर कई होली स्पेशल ट्रेनें चलाने का फैसला किया है।
नई दिल्ली: इंडियन रेलवे ने यात्रियों की सुविधा के लिए होली पर्व के अवसर पर कई होली स्पेशल ट्रेनें चलाने का फैसला किया है। होली के अवसर पर यूं तो कमोबेश हर रूट की ट्रेन में भीड़ होती है लेकिन यूपी और बिहार की ट्रेन में भीड़ कुछ ज्यादा ही होती है। इस बार रेलवे ने होली पर बिहार के लिए भी कई स्पेशल ट्रेनों का ऐलान किया है। ये ट्रेनों नई दिल्ली से बरौनी, आनंदविहार टर्मिनल से गया, आनंद विहार टर्मिनल से पटना और आनंद विहार टर्मिनल से जोगबनी के लिए चलाई जाएंगी।होली स्पेशल ट्रेनों की टाइम टेबल1.दिल्ली-बरौनी होली स्पेशल नई दिल्ली-बरौनी होली स्पेशल ट्रेन (04040) 19, 23, 26 एवं 30 मार्च, 2021 को नई दिल्ली से 19.25 बजे प्रस्थान कर अगले दिन 15.00 बजे बरौनी पहुंचेगी। वहीं वापसी में यह ट्रेन (04039) 20, 24, 27 एवं 31 मार्च, 2021 को बरौनी से 19.30 बजे रवाना होने के अगले दिन 16.15 बजे नई दिल्ली पहुंचेगी। यह ट्रेन वाया हाजीपुर चलेगी। इस स्पेशल ट्रेन में साधारण सेकेंड क्लास के 04, स्लीपर के 07, थर्ड एसी के 06, सेकेंड एसी के 02 कोच लगाए जाएंगे।2.आनंदविहार टर्मिनल-गया होली स्पेशल ट्रेनट्रेन संख्या (04412)- आनंदविहार टर्मिनल-गया होली स्पेशल ट्रेन 19, 22, 26 एवं 29 मार्च, 2021 को आनंदविहार टर्मिनल 23.10 बजे खुलकर अगले दिन 15.30 बजे गया पहुंचेगी। वहीं वापसी में यह ट्रेन(04411) 20,23,27 एवं 30 मार्च को गया से 23.45 बजे रवाना होकर अगले दिन 15.25 बजे आनंद विहार टर्मिनल पहुंचेगी।3. आनंद विहार टर्मिनल-पटना होली स्पेशल ट्रेन गाड़ी संख्या  (04046) आनंद विहार टर्मिनल-पटना स्पेशल ट्रेन 21, 23, 26 एवं 28 मार्च, 2021 को आनंद विहार टर्मिनल से 14.55 बजे प्रस्थान करेगी और अगले दिन 09.00 बजे पटना पहुंचेगी। वापसी में गाड़ी संख्या (04045) पटना-आनंद विहार टर्मिनल होली स्पेशल ट्रेन 22, 24, 27 एवं 29 मार्च, 2021 को पटना से 12.00 बजे रवाना होगी और अगले दिन 05.00 बजे आनंद विहार टर्मिनल पहुंचेगी। यह ट्रेन वाया पं. दीनदयाल उपाध्याय जं. चलाई जाएगी और इस  स्पेशल ट्रेन में थर्ड एसी के 15 तथा सेकेंड एसी 03 कोच लगाए जाएंगे।4.आनंद विहार टर्मिनल-जोगबनी होली स्पेशल ट्रेनगाड़ी संख्या (04036) आनंद विहार टर्मिनल-जोगबनी होली स्पेशल ट्रेन 19 एवं 30 मार्च, 2021 को आनंदविहार टर्मिनल से 08.10 बजे रवाना होगी  अगले दिन 07.50 बजे जोगबनी पहुंचेगी। वापसी में ट्रेन नंबर (04035) जोगबनी- आनंद विहार टर्मिनल होली स्पेशल ट्रेन 20 एवं 31 मार्च, 2021 को जोगबनी से 20.30 बजे बजे खुलकर अगले दिन 20.45 बजे आनंदविहार टर्मिनल पहुंचेगी।